cyanic-selkie/wikianc huggingface dataset:
ఇగ్నాజ్ సెమెల్‌వెయ్స్
వైద్య సమాజ స్పందన (మరింత సమాచారం కోసం: Contemporary reaction to Ignaz Semmelweis)
1856 లో, సెమెల్‌వెయ్స్ సహాయకుడు జోసెఫ్ ఫ్లీషర్ వియన్నా వైద్య వార పత్రికలో (వీనర్ మెడిజినిస్చే వోచెన్‌స్క్రిట్ (Wiener Medizinische Wochenschrift)) లో సెయింట్ రోచస్, పెస్ట్ ప్రసూతి సంస్థలలో సెమెల్‌వెయ్స్ పద్దతుల యొక్క అద్భుత ఫలితాలను ప్రచూరించాడు. ఈ వ్యాసం పై స్పందిస్తూ, ఆ పత్రిక సంపాదకుడు ప్రజలు క్లోరిన్ వాషింగ్ సిద్ధాంతంతో దారి మళ్ళడం మానుకోవాల్సిన సమయం ఆసన్నమైందని వ్యంగ్యంగా వ్యాఖ్యానించారు. రెండు సంవత్సరాల తరువాత, సెమెల్‌వెయ్స్ చివరకు "ది ఎటియాలజీ ఆఫ్ చైల్డ్బెడ్ ఫీవర్" (అనువా: చైల్డ్బెడ్ ఫీవర్ కు కారణం) అనే వ్యాసంలో తన పరిశోధనల గురించి తన స్వంత అభిప్రాయలను ప్రచురించాడు. ఇంకో రెండు సంవత్సరాల తరువాత, అతను "ద డిఫెరెన్స్ ఇన్ ఒపీనియన్ బెట్వీన్ మైసెల్ఫ్ అండ్ ద ఇంగ్లీష్ ఫిజీషియన్స్ రిగార్డింగ్ చైల్డ్‌బెడ్ ఫీవర్" (అనువా: చైల్డ్‌బెడ్ ఫీవర్ విషయంలో నాకు, ఆంగ్ల వైద్యులకు మధ్య అభిప్రాయ భేదాలు) అనే రెండవ వ్యాసాన్ని ప్రచురించాడు. 1861 లో, సెమెల్‌వెయ్స్ చివరకు తన ప్రధాన రచన "డై ఎటియోలాజీ, డెర్ బెగ్రిఫ్ ఉండ్ డై ప్రొఫిలాక్సిస్ డెస్ కిండ్‌బెట్‌ఫైబర్స్" (అనువా: చైల్డ్‌బెడ్ ఫీవర్ రోగ కారణాలు, వివరణ మరియు నివారణ) ప్రచురించాడు. 1861లో ప్రచురించిన తన పుస్తకంలో, సెమెల్‌వెయ్స్ తన పద్దతులు అవలంబించడం పట్ల అప్పటి వైద్య సంఘ ఉదాసీనత పై విచారం వ్యక్తం చేసాడు: "చైల్డ్బెడ్ ఫీవర్ పై జరిగే అనేక వైద్యవిద్య బోధనా తరగతులు ఇప్పటికీ నా సిద్దాంతాన్ని వ్యతిరేకించే విశ్లేషణలతో మార్మోగుతున్నాయి. [...] ప్రచురించిన వైద్య రచనలలో నా బోధనలు విస్మరించబడ్డాయి లేదా ఖండించబడ్డాయి. వర్జ్‌బర్గ్‌లోని వైద్య అధ్యాపకులు 1859 లో రాసిన ఒక వ్యాసానికి బహుమతిని ప్రదానం చేశారు. ఇందులో నా బోధనలు ఖండించబడ్డాయి ". thumb|321x321px|1861లో వ్రాసిన తన పుస్తకంలో సెమెల్‌వెయ్స్, 1823లో వియెన్ (వియెన్న)లో శవపరీక్షలు మొదలుపెట్టడంతో (నిలువు గీత) ప్రాణాంతక చైల్డ్బెడ్ ఫీవర్ వ్యాధిగ్రస్తుల సంఖ్య పెరిగిందనడానికి ఆధారాలను పొందుపరిచాడు. రెండవ నిలువు గీత 1847లో క్లోరిన్ హ్యాండ్ వాషింగ్ పద్దతిని అమలు చేయడాన్ని సూచిస్తుంది. పోలికకై శవపరీక్షల సౌలభ్యం లేని డుబ్లిన్ లోని రొటుండ ప్రసూతి ఆసుపత్రి (Rotunda Hospital) గణాంకాలు ఇవ్వబడ్డాయి [[Historical mortality rates of puerperal fever#Yearly mortality rates for birthgiving women 1784–1849| ]] ఒక పాఠ్యపుస్తకంలో, మొదటి క్లినిక్‌లో సెమెల్‌వెయ్స్ తరువాత సహాయకుడిగా నియమితుడైన కార్ల్ బ్రాన్, చైల్డ్బెడ్ జ్వరానికి 30 కారణాలను గుర్తించాడు; వీటిలో 28వ కారణంగా మాత్రమే శవకణాల సంక్రమణ పేర్కొనబడింది. ఇతర కారణాలు గర్భధారణ, యురేమియా, కుంచించుకుపోతున్న గర్భాశయం వలన ప్రక్కనే ఉన్న అవయవాలపై ఒత్తిడి, మానసిక ఒత్తిడి, ఆహారంలో పొరపాట్లు, వాతావరణం మరియు అంటువ్యాధుల ప్రభావాలు. 1849 ఏప్రిల్ నుండి 1853 వేసవి వరకు బ్రాన్ సహాయకుడిగా ఉన్న మొదటి విభాగంలో మరణాల శాతం, దాదాపుగా సెమెల్‌వెయ్స్ కాలంలో ఉన్నంతే ఉంది. దీన్ని బట్టి, సెమెల్‌వెయ్స్ సిద్దాంతాన్ని వ్యతిరేకించినప్పటికీ, బ్రాన్ అతడి పద్దతులను కొనసాగించాడని తెలుస్తోంది.
జర్మన్ వైద్యులు మరియు ప్రకృతి శాస్త్రవేత్తల సమావేశంలో, చాలా మంది వక్తలు అతని సిద్ధాంతాన్ని తిరస్కరించారు. వారిలో ఆ కాలపు అత్యున్నత శాస్త్రవేత్త రుడాల్ఫ్ విర్చో (Rudolf Virchow) కూడా ఉన్నారు. వైద్య వర్గాలలో విర్చోకి ఉన్న పేరు, ప్రఖ్యాతలు సెమెల్‌వెయ్స్ కు గుర్తింపు లభించకపోవడానికి ఒక ముఖ్య కారణం. సెమెల్‌వెయ్స్‌కు ముందు పెస్ట్ విశ్వవిద్యాలయంలో ప్రసూతి శాస్త్ర అధ్యాపకుడిగా ఉన్న ఈడ్ ఫ్లోరియన్ బిర్లీ, సెమెల్‌వెయ్స్ బోధనలను ఎప్పుడూ అంగీకరించలేదు; అతను ప్రేగు అపరిశుభ్రత కారణంగా ప్యూర్పెరల్ జ్వరం వచ్చిందని గట్టిగా నమ్మేవాడు. ప్రేగ్‌లోని ప్రసూతి వైద్యుడు ఆగస్టు బ్రీస్కీ, (August Breisky) సెమెల్‌వెయ్స్ పుస్తకాన్ని "అజ్ఞానం" అని కొట్టిపారేసాడు. అతను దానిని "ప్రసవ భక్తి శాస్త్రానికి ఖురాన్"గా పేర్కొన్నాడు. ప్యూర్పెరల్ జ్వరం, పైయేమియా (Pyaemia) ఒకేలా ఉన్నాయని సెమెల్‌వెయ్స్ నిరూపించలేదని బ్రీస్కీ అభ్యంతరం వ్యక్తం చేశాడు. కుళ్ళిపోతున్న జీవ పదార్థం కాక ఇతర కారకాలను కూడా కచ్చితంగా రోగకారకాలలో చేర్చవలసి ఉందని అతను బలంగా అభిప్రాయపడ్డాడు.
కోపెన్‌హాగన్ ప్రసూతి ఆసుపత్రి అధిపతి కార్ల్ ఎడ్వర్డ్ మారియస్ లెవీ (Carl Edvard Marius Levy) సెమెల్‌వెయ్స్ సిద్దాంతానికి ముఖ్య వ్యతిరేకుల్లో ఒకరు. నిర్దిష్ట గుణగుణాలు ఏవి లేని శవ కణాలు, అంత సూక్ష్మ మోతాదులలో వ్యాధి కారకాలుగా వ్యవహరిస్తాయి అనే సిద్దాంతం అతనికి సబబుగా అనిపించలేదు. అయితే, తరువాతి కాలంలో సరిగ్గా ఈ వాదనను ఉపయోగించే రాబర్ట్ కోచ్ వ్యాధి కారక పదార్థాలు మానవ శరీరంలో పునరుత్పత్తి చేయగల శక్తి ఉన్న సూక్ష్మ జీవులను కలిగి ఉంటాయని నిరూపించారు. విషతుల్య వ్యాధికారక పదార్థాలు రసాయనాలు లేదా భౌతిక పదార్థాలో కాదు కాబట్టి అది జీవ పదార్థమే అయ్యుండాలని అతడి అభిప్రాయం.
అప్పటి వైద్య సమాజ వ్యతిరేకతకు కఠినంగా, ఆక్రోశంతో ప్రతిస్పందించకుండా, సెమెల్‌వెయ్స్ తన పరిశోధనలను మరింత సమర్థవంతంగా తెలియజేసుంటే, ఆ కాలంలో పాతుకుపోయిన నమ్మకాలకు విరుద్దంగా ఉన్నప్పటికీ, అతని సిద్దాంతాలు మరింత ప్రభావాన్ని చూపగలిగేవని ఒక ఉవాచ.
మరణం
ఎడమ|thumb|175x175px|1862లో ప్రసూతి శాస్త్ర అధ్యాపకులందరినీ ఉద్దేశిస్తూ సెమెల్‌వెయ్స్ వ్రాసిన బహిరంగ లేఖ 1861 నుండి, సెమెల్‌వెయ్స్ వివిధ మానసిక రుగ్మతలకు గురయ్యాడు. అతను తీవ్ర మానసిక నిస్పృహకు గురై, ఎప్పుడూ అన్యమనస్కంగా ఉండేవాడు. 1857 నుండి 1864 వరకు అతని చిత్రాల్లో వృద్ధాప్యం యొక్క పురోగతిని చూడవచ్చు. అతను ప్రతి సంభాషణను చైల్డ్బెడ్ జ్వరం విషయం వైపే మళ్ళించేవాడు.
తన 1861 పుస్తకానికి అనేక అననుకూల విదేశీ సమీక్షల తరువాత, సెమెల్‌వెయ్స్ తన విమర్శకులపై వరుస బహిరంగ ఉత్తరాలలో విరుచుకుపడ్డాడు. అవి స్పాత్ (Joseph Späth), స్కాన్ౙొని (Friedrich Wilhelm Scanzoni von Lichtenfels), సైబోల్డ్‌ (Eduard Caspar Jacob von Siebold)లతో సహా అనేక ప్రముఖ ఐరోపా ప్రసూతి వైద్యులతో పాటు ప్రసూతి వైద్యులందరికీ ఉద్దేశించి వ్రాయబడేవి. ఆవేశోద్రేకంతో, ఆక్రోశంతో నిండి ఉండే ఆ లేఖల్లో అతను వారందరిని బాగా తూర్పారబట్టి, తీవ్రంగా కించపరిచేవాడు. అతను కొన్ని సార్లు అతని విమర్శకులను బాధ్యతారహితమైన హంతకులుగా, అజ్ఞానులుగా పేర్కొనేవాడు. జర్మన్ ప్రసూతి వైద్యులనందరినీ సమావేశపరిచి, ప్యూర్పెరల్ జ్వరంపై చర్చాగోష్టి ఏర్పాటు చేయాలని సెమెల్‌వెయ్స్ సిబోల్ట్‌కు పిలుపునిచ్చారు. అక్కడ "అందరూ తన సిద్ధాంతాన్ని ఒప్పుకునే వరకు" అక్కణ్ణుంచి కదలనని అనేవారు.
సెమెల్‌వెయ్స్ రుగ్మత ఏమిటనేది చర్చనీయాంశమైంది. కే కోడెల్ కార్టర్ తను రచించిన సెమెల్‌వెయ్స్ జీవిత చరిత్రలో, అతనిది ఏ వ్యాధన్నది కచ్చితంగా తెలియరాలేదని పేర్కొన్నాడు: "సెమెల్‌వెయ్స్ రుగ్మత ఏమిటనేది కచ్చితత్వం తో అంచనా వేయడం అసాధ్యం. ... ఇది మతిమరపు వ్యాధి అయ్యుండొచ్చు. మతిమరపు వ్యాధి ఒక రకమైన చిత్తవైకల్యం. వేగంగవంతమైన అభిజ్ఞా క్షీణత, భావోద్వేగ మార్పులు ఈ వ్యాధి లక్షణాలు. ఇది మూడవ దశ సిఫిలిస్ (Syphilis) కావచ్చు. ధర్మాసుపత్రులలో వేలాది మంది మహిళలకు చికిత్స చేసిన ప్రసూతి వైద్యులకు ఆరోజుల్లో ఈ వ్యాధి ఎక్కువగా వచ్చేది. ఇవేవి కాక పని ఒత్తిడి, మానసిక ఒత్తిళ్ళ వల్ల కలిగిన తీవ్ర మానసిక అలసట కూడా అయ్యుండొచ్చు."1865 లో, జెనోస్ బాలస్సా (János Balassa) సెమెల్‌వెయ్స్‌ను మానసిక వైద్య సంస్థలో (Psychiatric hospital) చేరాల్సిందిగా సిఫార్సు చేస్తూ ఒక పత్రాన్ని రాశాడు. జూలై 30 న, ఫెర్డినాండ్ రిట్టర్ వాన్ హెబ్రా తన "కొత్త సంస్థలలో" ఒకదానిని చూపించే నెపంతో సెమెల్‌వెయ్స్‌ను లాజారెట్‌గాస్సే లో ఉన్న వియన్నా మానసిక వ్యాధిగ్రస్తుల ఆశ్రయానికి తీసుకువెళ్ళాడు. ఏమి జరుగుతుందో గ్రహించిన సెమెల్‌వెయ్స్ పారిపోవడానికి ప్రయత్నించగా,అక్కడి కాపలాదారులు అతన్ని చితకబాది స్ట్రెయిట్‌జాకెట్‌తో కట్టి, చీకటి గదికి పరిమితం చేశారు. అక్కడ అతనికి అందించిన ఇతర చికిత్సలు చన్నీళ్ళలో ముంచడం, భేదిమందైన ఆముదం నూనెను ఇవ్వడం. అతను రెండు వారాల తరువాత, 1865 ఆగస్టు 13 న, 47 సంవత్సరాల వయస్సులో, అతని కుడి చేతి గాయానికి చీము పట్టడంతో మరణించాడు. శవపరీక్షలో మరణానికి కారణం పైమియా-బ్లడ్ పాయిజనింగ్ అని తేలింది.
పెస్ట్ విశ్వవిద్యాలయ ప్రసూతి క్లినిక్‌లో సెమెల్‌వెయ్స్ వారసుడిగా జెనోస్ డీషర్ నియమితుడయ్యాడు. వెంటనే, మరణాల శాతం ఆరు రెట్లు పెరిగి 6%కి చేరుకుంది. కాని బుడాపెస్ట్ వైద్యులెవ్వరూ నోరు మెదపలేదు; విచారణలు, నిరసనలు లేవు. వియన్నాలో గాని బుడాపెస్ట్‌లో గాని దాదాపు ఎవరూ సెమెల్‌వెయ్స్ జీవితాన్ని, పరిశోధనలను గుర్తించినట్లు లేదు.
అతని అస్తికలు 1891లో బుడాపెస్ట్‌కు పంపించారు. 1964 అక్టోబరు 11న, అతను జన్మించిన ఇంటికి మరోసారి పంపించారు. ఇగ్నాజ్ సెమెల్‌వెయ్స్ గౌరవార్థం ఈ ఇల్లు ఇప్పుడు చారిత్రక సంగ్రహశాల మరియు గ్రంథాలయంగా మార్చబడింది.
బాహ్య లంకెలు
వర్గం:ఈ వారం వ్యాసాలు వర్గం:వైద్యులు
అనిత (సహాయ నటి)
అనిత తెలుగు చలనచిత్ర నటి. ఈమె ఎక్కువగా తల్లి, చెల్లి వంటి క్యారెక్టర్ పాత్రలలో నటించి రాణించింది.
జీవిత విశేషాలు
ఈమె అసలు పేరు రామాకుమారి. ఈమె 1954, డిసెంబరు 8న మచిలీపట్నంలో జన్మించింది. ఈమె తల్లి వాణీబాల ప్రఖ్యాత రంగస్థల కళాకారిణి. ఆమె తేనెమనసులు వంటి కొన్ని చలనచిత్రాలలో కూడా నటించింది. అనిత తండ్రి నందనరావు. ఈమె బాల్యంలో సాంప్రదాయ నృత్యం నాగేశ్వర శర్మ వద్ద నేర్చుకుంది. ఈమె భర్త 2002లో మరణించాడు. ప్రస్తుతం ఈమె తన కుమార్తె వద్ద బెంగళూరులో నివసిస్తున్నది.
సినిమారంగం
ఈమె తండ్రి, నటి నిర్మలమ్మ భర్త కృష్ణారావు స్నేహితులు. కృష్ణారావు ప్రోద్బలంతో అనిత సినిమా రంగంలో ప్రవేశించింది. ఈమె సి.ఎస్.రావు దర్శకత్వంలో 1968లో వచ్చిన నిండు సంసారం చిత్రంలో ఎన్.టి.రామారావుకు అవిటి చెల్లెలి పాత్రలో మొట్టమొదటిసారి నటించింది. తరువాత 1996 వరకు అనేక తెలుగు, కన్నడ చిత్రాలలో సహాయ నటిగా, కథా నాయికగా నటించింది. ఈమె నటించిన ఆఖరి సినిమా పెళ్ళిసందడి. ఈమె కలవారి కోడలు వంటి కొన్ని టెలివిజన్ సీరియళ్లలో కూడా నటించింది. నటి రాధకు కొన్ని సినిమాలలో గాత్రసహకారం అందించింది.
సినిమాల జాబితా
ఈమె నటించిన సినిమాల పాక్షిక జాబితా:
బయటి లింకులు
వర్గం:తెలుగు సినిమా నటీమణులు వర్గం:1954 జననాలు వర్గం:కృష్ణా జిల్లా సినిమా నటులు
గంటి సూర్యనారాయణ శాస్త్రి
గంటి సూర్యనారాయణ శాస్త్రి,  కల్యాణి పత్రికా సంపాదకులు, ప్రచురణ కర్త.ఇతను విజయనగరం వాస్తవ్యులు. ఇతనికి శృంగార శాస్త్రి, ఖాదీ శాస్త్రి, కల్యాణి శాస్త్రి అను మూడు పేరుల వాడుకలో ఉన్నాయి. తెలుగునాట పూర్వప్రబంధములను సర్వాంగ సుందరంగా, సకల జననేత్రానందకరంగా ముద్రించిన కీర్తి గంటీ శాస్త్రిగారిదే. ఇతను శృంగార గ్రంథమాలయని పేరుతో మద్రాసులో ఒక గ్రంథమాల స్థాపించి అందు శృంగార ప్రబంధములైన రాధామాధవ సంవాదం, అహల్యా సంక్రందనం, సత్యభామా సాంత్వనం, రాధికాసాంత్వనం, భల్లాణ చరిత్ర మొదలగు 10 కృతులను ముద్రించి, వాని వ్యాప్తికి తోడ్పడ్డారు.ప్రతి కావ్యం శృంగార ఉపనామంతో ఉండేది. అన్నింటికంటె ముఖ్యంగా ఈగ్రంధమాలలో వెలువడింది వినుకొండ వల్లభరాయుడు క్రీడాభిరామం. ఈ గ్రంథ మూలంన గంటి శాస్రిగారి కీర్తి ఆంధ్ర సాహిత్య ప్రబందంన స్థిరమైంది. ఈ గ్రంథంలే కాక శాస్త్రిగారు శృంగారం అను పేరున శృంగార పదములైన పద్యాలను రాసారు. అందులో పద్యాలు రాసిన వారిలో కీ. శే. ఆచంట సాంఖ్యాయన శర్మ, కీ.శే. సెట్టి లక్ష్మీ నరసింహం మొదలగు వారు ఉన్నారు
ఇతను విజయనగరం రాక మునుపు మద్రాసులో కాశీనాధుని నాగేశ్వేరరావు సారథ్యంలో నడిచే ఆంధ్రపత్రిక కార్యాలయంలో పనిచేసాడు. అక్కడ పనిచేయుచూనే శాస్త్రిగారు శృంగార గ్రంథాల ప్రచురణ ప్రారంభించాడు. కొన్ని ప్రబంధాలను ఆంధ్రపత్రిక ముద్రణశాలలోనే ముద్రించేవాడు. దానివలన లాభం శాస్త్రిగారు పొందినా, నాగేశ్వరరావుకు కొంత నష్టం కలిగినా, అతని ఉదార స్వభావం, సాహిత్య మక్కువ ముందు ఆనష్టాన్ని పరిగణనలోకి తీసుకునేవాడుకాదు. అందువలన శాస్త్రిగారి తొలుత శృంగార గ్రంథప్రచురణకు ఆంధ్రపత్రిక కార్యాలయంమే ఆలంబనమైనదని చెప్పవచ్చును.
గంటిశాస్త్రి ఎప్పుడూ ఖాదీ వస్త్రాలను ధరించెడివాడు. పంచ-కుడితినీ-వాణీ ఇదియే అతని వేషధారణ.అతను తక్కిన వారి వలె గాంధీ ఖాదీ ఉద్యమానంతరం ఖాదీ ధరించిన వాడుకాదు.ఉద్యమ ప్రారంభంనుండి ఖాదీ ధరించిన స్వాతంత్ర్య ప్రియుడు.1921లో మహాత్మా గాంధీ స్వాతంత్ర్యద్యంతో ఖాదీ వస్త్ర ధారణ ప్రారంభమైంది. ఆ సంవత్సరంనే గాంధీగారిని ఖాదీ వస్త్రాలతో శాస్త్రి కలిసాడు. గాంధీ మీపేరేమి అని హిందీలో అడుగగా శాస్త్రిగారు తనపూర్తి పేరు వివరించగా, ఇకమీద నుంచి మిమ్మల్ని ఖాదీ శాస్త్రి అని పిలవవచ్చును అని గాంధీ అన్నారని కథనం.
సాహిత్యాన శాస్త్రి పేరు కల్యాణి శాస్త్రిగా పేరొందినది. కల్యాణి పత్రికను తొలుత శాస్త్రి శృంగార గ్రంథాలను ప్రచురించిన మద్రాసునందే స్థాపించాడు. ఆతరువాత మదరాసు వీడి, వారు విజయనగరం వచ్చి, అచ్చట స్థిరపడి కల్యాణి పత్రికను తిరిగి పునఃప్రారంభించాడు. ఈ పత్రికను శాస్త్రి మూడేండ్లు బహుసమర్ధతతో నడిపాడు. దీనికి ముఖ్య పోషకులు వసుమర్తి వీభద్రస్వామి. అదే సమయంలో విజయనగరంలో అనేక సాహిత్య సభలను నిర్వహించి అజ్జాడ ఆదిభట్ల నారాయణదాసు, ద్వారం వెంకటస్వామి నాయుడు మొదలగు వారిని సన్మానించాడు. అదియే కాక శాస్త్రి యువకవులను ఎక్కువుగా ప్రోత్సహించేవాడు. అప్పట్లో విజయనగరం సంస్కృత కళాశాలలో చదువుచు, అటుపై పండితులైన ప్రసిద్ధి గాంచిన, కొమ్మనమంచి జోగయ్య శర్మ, యామిజాల పద్మనాభస్వామి వార్ల పద్యగద్య రచనలను తొలుత కల్యాణి పత్రికలో ప్రచురించి వారిని ప్రోత్సహించేవారు. అలాగే నండూరి సుబ్బారావు ఎంకి పాటలును శాస్త్రి మొదట ప్రచురించాడు.
వెలుపలి లంకెలు
వర్గం:ప్రచురణకర్తలు వర్గం:విజయనగరం జిల్లా వ్యక్తులు
పార్వతి జయరామ్
పార్వతి, ప్రముఖ దక్షిణ భారత నటి. ఆమె అసలు పేరు''' అశ్వతి కురుప్. '''పార్వతి ప్రఖ్యాత శాస్త్రీయ నాట్య కళాకారిణి కూడా. ఆమె ఎక్కువగా మలయాళ సినిమాల్లో నటించింది.
1986 నుండి 1993 వరకు పార్వతి మలయాళ సినీ పరిశ్రమలో నటిగా పనిచేసింది. ఆమె నటించిన మొదటి సినిమాకు లెనిన్ రాజేంద్రన్  దర్శకత్వం వహించాడు. కానీ ఆ సినిమా మధ్యలోనే ఆగిపోయింది. 1986లో  నటుడు, దర్శకుడు బాలచంద్ర మేనన్ దర్శకత్వంలో  వివహితరే ఇతిలే సినిమాతో మలయాళ సినీ రంగానికి పరిచయం అయ్యింది ఆమె. ఆమె నటించిన చిత్రాల్లో అమృతం గామయే, ఒరు  మిన్నమినుంగింటే నురుంగువెట్టం, తూవనతూంబికల్ (1987),  పొనముట్టయిదున్న తరవు (1989), వడక్కునొక్కియంత్రం, పెరువన్నపురతే విశేషంగళ్, కిరేదం (1989) వంటివి విజయవంతమైన చిత్రాలుగా నిలిచాయి.
వ్యక్తిగత జీవితం
తిరువల్లాలోని కవియూర్ లో జన్మించింది ఆమె. రామచంద్ర కురుప్, పద్మ భాయ్ ల ముగ్గురు సంతానంలో రెండో కుమార్తె పార్వతి. ఆమె తండ్రి అలప్పుళలోని చంపకులానికి చెందినవారు కాగా, తల్లి సొంత ఊరు తిరువెల్లాలోని కవియూర్. ఆమె అక్క జ్యోతి, చెల్లెలు  దీప్తి (చనిపోయారు). తిరువెల్లాలోని దేవస్వం బోర్డు హైయర్ సెకెండరీ స్కూల్ లో ప్రాథమిక విద్యను అభ్యసించిందామె. అదే స్కూలులో ఆమె  తల్లి లెక్కల ఉపాధ్యాయినిగా పని చేసేది. చంగనచెర్రీలో ఎన్.ఎస్.ఎస్. హిందూ కళాశాలలో ఇంటర్మీడియట్ వరకూ చదివింది పార్వతి. అక్కడ చదువుకునే సమయంలోనే లెనిన్ రాజేంద్రన్ తన సినిమాలో హీరోయిన్ గా ఆమెను ఎంపిక చేసుకున్నాడు. అయితే ఆ సినిమా ఆగిపోయింది. తరువాత ఆమె బాలచంద్రన్ మేనన్ దర్శకత్వంలో వివహితరే ఇతిలే (1986) సినిమాలో కథానాయికగా నటించింది. అప్పటికి ఆమె వయసు 16 సంవత్సరాలే కావడం విశేషం.
మూలాలు
వర్గం:1969 జననాలు వర్గం:జీవిస్తున్న ప్రజలు
మెగామార్ట్
మెగామార్ట్ అనునది అరవింద్ మిల్స్ చే తయారు చేయబడ్డ ఉత్పత్తులను తక్కువ ధరలకే విక్రయించే గొలుసుకట్టు రీటైల్ దుకాణాల సమూహం.
బాహ్య లంకెలు
వర్గం: వ్యాపార సంస్థలు
పులగం
పులగం పండుగలకు ఆంధ్రప్రదేశ్‌లో తయారుచేసిన చాలా సులభమైన వంటకం. ఇది రాయలసీమ లో గుర్తింపు పొందిన వంటకం. దీనిని బియ్యం, పెసర పప్పు తో తయారు చేస్తారు.
తయారు చేయు విధానం
ముందుగా పెసరపప్పును దోరగా వెయించుకోవాలి.
పెసరపప్పు బియ్యాన్ని కలిపి, అన్నానికి బియ్యం కడిగినట్టే కడిగి నానబెట్టుకోవాలి. పసుపు, ఉప్పు తగినంత కలిపి ప్రెషర్ కుక్కర్ లేదా రైస్ కుక్కర్ లో ఉంచాలి. వేరొక బాణలిలో కొద్దిగా నూనె వేసి అందులో మిరియాలు, జీలకర్ర వేయాలి. కొద్దిగా వేగిన తరువాత దీనిని ప్రెషర్ కుక్కర్ లోఉన్న పప్పు, బియ్యం మిశ్రమంలో కలపాలి. అందులో ఒక స్పూన్ నెయ్యి వేయాలి. కుక్కర్ కు మూత పెట్టి అన్నం వండినట్టే వండుకోవాలి. తరువాత కుక్కర్ లో తయారైన పదార్థానికి కొంచెం నెయ్యి, వేయించిన జీడిపప్పు కలపాలి. ఈ పులగానికి వేరుశెనగపప్పు పచ్చడి, పచ్చిపులుసు, పెరుగు దీనితో బాటు మంచి రుచిని ఇస్తాయి.
బాహ్య లంకెలు
వర్గం:వంటలు వర్గం:రాయలసీమ వంటకాలు వర్గం:శాకాహార వంటలు
రాయపోల్ మండలం
రాయపోల్ మండలం, తెలంగాణ రాష్ట్రం, సిద్ధిపేట జిల్లాకు చెందిన మండలం. 2016 లో జరిగిన జిల్లాల పునర్వ్యవస్థీకరణలో భాగంగా ఈ మండలాన్ని ఏర్పరచారు. దానికి ముందు ఈ మండలం మెదక్ జిల్లా లో ఉండేది. ప్రస్తుతం ఈ మండలం గజ్వేల్ రెవెన్యూ డివిజను లో భాగం. పునర్వ్యవస్థీకరణకు ముందు ఇది సిద్దిపేట డివిజనులో ఉండేది.ఈ మండలంలో  13  రెవెన్యూ గ్రామాలు ఉన్నాయి. నిర్జన గ్రామాలు లేవు. రాయపోల్ ఈ మండలానికి కేంద్రం. 2016 లో జరిగిన పునర్వ్యవస్థీకరణలో ఏర్పడిన ఈ మండల వైశాల్యం 103 చ.కి.మీ. కాగా, జనాభా 26,528. జనాభాలో పురుషులు 13,197 కాగా, స్త్రీల సంఖ్య 13,331. మండలంలో 5,908 గృహాలున్నాయి.
బయటి లింకులు
వర్గం:2016 లో ఏర్పాటైన తెలంగాణ మండలాలు
నౌపడా-గుణుపూర్ సెక్షన్
నౌపడ -గుణుపూర్ రైల్వే లైన్ వాల్తేరు డివిజన్ యొక్క ఈస్ట్ కోస్ట్ రైల్వేకి చెందినది.
చరిత్ర
ఉత్తర ఆంధ్ర మొదటి రాయల్_లైట్ రైల్_లైన్ 1898 లో పర్లాకిమిడి మహారాజా గౌరచంద్ర గజపతి ప్రారంభించాడు. తరువాత దీనిని గుణపూర్ వరకు మహారాజా కృష్ణ చంద్ర గజపతి కాలంలో విస్తరించారు. ఆవిరి యంత్రాన్ని పోలిన నౌపడ - పర్లాకిమిడికి రైలు ఇంజన్ లో ముందుగా సఖల సౌకర్యాలతో రాజు కుటుంబీకులు ప్రయాణించేందుకు ఒక కంపార్టుమెంటు, తన పరివారం, వంట సిబ్బంది ప్రయాణించేందుకు రెండు కంపార్టుమెంట్లు ఉండేవి. ఈ రైలు మార్గం నౌపడ నుండి పర్లాకిమిడికి కేవలం 40 కి.మీ దూరం మాత్రమే ఉండేది. 1898 లో ప్రభుత్వం అనుమతి ఇవ్వడంతో, పని పూర్తిగా ప్రారంభమైంది. రైలు ఇంజిన్ తో పాటు కంపార్టుమెంట్లు నౌపడలో ఆయన అతిథి గృహానికి వెళ్లిపోయే విధంగా రైలు పట్టాలు ఉండేవి. ఈ ఇంజిన్ నడిచేందుకు పర్లాకిమిడికి - నౌపడ ల మధ్య 225 మంది కూలీలు శ్రమించేవారు. ప్రజా రవాణా అటవీ ఉత్పత్తులకు అందుబాటుగా రైలు మార్గాన్ని వినియోగిస్తే జనరంజకంగా ఉంటుందని కృష్ణ చంద్రగజపతి భావించి1905లో పర్లాకిమిడికి నుంచి గుణుపూర్ వరకు ఈమార్గాన్నివిస్తరించాడు. 1906 లో గుణుపూర్ - నౌపడ మధ్య నెరోగేజ్ మార్గంలో ప్రజా రవాణా ప్రారంభమైంది.
ఈ రైల్వే లైన్ రూ. 700,000 ఖర్చుతో నిర్మించబడింది. ప్రారంభ సంవత్సరాలలో, పర్లాఖిమిడి రైల్వే నష్టాలను చవిచూసింది. కానీ 1910 తర్వాత అది స్వల్ప లాభాలను ఆర్జించింది. 1924-25 తర్వాత లాభాలు పెరిగాయి. ఇది 1929, 1931 లో రెండు దశల్లో గుణుపూర్ వరకు లైన్ విస్తరించడానికి రాజాను ప్రేరేపించింది. ఇది తరువాత బెంగాల్ నాగపూర్ రైల్వేలో విలీనం చేయబడింది.
నౌపడా రైల్వే ఉద్యమం
1990 నుండి 1994 వరకు నౌపడా-గుణుపూర్ రైలు ఉద్యమం జరిగింది. నౌపడా-గుణుపూర్ మార్గంలో నడిచే నారొగేజి రైలును అప్పటి ప్రభుత్వం ఎత్తివేసి ఈ మార్గాన్ని రద్దు చేస్తున్నట్టుగా ప్రకటించడంతో పేడాడ పరమేశ్వరరావు నాయకత్వంలో పుట్టుకొచ్చిన ఉద్యమం ఉగ్రరూపం దాల్చింది. ఐదు సంవత్సరాల కాలం సాగిన ఈ పోరాటంలో పోలీసులు అనేకసార్లు నౌపడా లోను పర్లాకిముడి లోను ఆందోళనకారులపై కాల్పులు సైతం జరిపారు. టెక్కలి, పాతపట్నం, నౌపడా, పర్లాకిముడి ప్రాంతాలు నిత్యం రైల్ రోకోలు, బందులు, ధర్నాలతో దద్దరిల్లాయి. ఎట్టకేలకు కేంద్ర ప్రభుత్వం తలవంచి AOJAC డిమాండ్లన్నీ అంగీకరించింది. ఎత్తేసిన నౌపడా-గుణుపూర్ మార్గంలో బ్రాడ్ గేజ్ ను నిర్మించేందుకు గుణుపూర్ నుండి రాయగడ వరకు ఆ మార్గాన్ని పొడిగించేందుకు కేంద్రం అంగీకరించింది. అనుకున్న ప్రకారం నౌపడా-గుణుపూర్ మార్గంలో బ్రాడ్ గేజ్ నిర్మాణం జరిగింది. ప్రస్తుతం విశాఖ-గుణుపూర్, పూరి-గుణుపూర్ రైళ్లు నౌపడా మీదుగా లాభాలతో నడుస్తున్నాయి. నౌపడాలో మెయిల్ హల్ట్, ప్రశాంతి, హిర ఖండ్, ఈస్ట్ కోస్ట్ ఎక్స్ ప్రెస్ ల హాల్టులు కూడా సాధించారు. ఈ పోరాటం ద్వారా ఆంధ్ర-ఒరిస్సా సరిహద్దు గ్రామీణ ప్రాంతాలకు రవాణా లభించింది.
రైల్వే పునర్వ్యవస్థీకరణ
భారత స్వాతంత్య్రం తర్వాత ఇది ఆగ్నేయ రైల్వేలో విలీనం చేయబడింది. 1950 లో, మళ్లీ 1964, 1967 లో బ్రాడ్-గేజ్ మార్పిడి కోసం సర్వేలు చేపట్టబడ్డాయి. చివరకు 2002 సెప్టెంబరు 27 న నౌపడ వద్ద నౌపడ -గుణుపూర్ గేజ్ మార్పిడి పనికి శంకుస్థాపన జరిగింది. 2003 ఏప్రిల్ 1 నుండి కొత్తగా ఏర్పడిన ఈస్ట్ కోస్ట్ రైల్వేలో భాగంగా మారింది. 2004 జూన్ 9 న గేజ్ మార్పిడి కోసం లైన్ చివరికి మూసివేయబడింది.
రైలు సేవలు
గేజ్ మార్పిడి తర్వాత పూరి – గుణుపూర్ ప్యాసింజర్ 2011 ఆగస్టు 22 న ప్రారంభించబడింది. పలాస – గుణుపూర్ ప్యాసింజర్ 2012 జూలై 21 న ప్రారంభించబడింది. విశాఖపట్నం కొత్త ప్యాసింజర్ రైలు 2013-14 రైల్వే బడ్జెట్‌లో ప్రకటించబడింది.
మూలాలు
వర్గం:తూర్పు తీర రైల్వే జోన్
మాంటీస్ హోటల్ (సికింద్రాబాద్)
మాంటీస్ హోటల్ (మోంట్‌గోమేరీ హోటల్ & బార్) తెలంగాణ రాజధాని హైదరాబాదుకు సమీపంలోని సికింద్రాబాద్‌లో ప్రాంతంలో ఉన్న హోటల్. ఇది 1880లలో పార్క్‌లేన్‌లో ఏర్పాటుచేయబడింది. బ్రిటీష్ అధికారులచే ఈ హోటల్, బార్‌ను స్థాపించారు. హోటల్‌లో గోతిక్ ట్రేసరీడ్ కిటికీలు, చెక్క బ్రేసింగ్‌లతో నిటారుగా ఉన్న పైకప్పులు, యూరోపియన్ శైలీలో ముందరి భాగం ఉన్నాయి.
వారసత్వ గుర్తింపు
ప్రస్తుతం ఇందులో బార్ మాత్రమే నడుస్తోంది. హైదరాబాదు మహానగర అభివృద్ధి సంస్థ ఈ మాంటీస్ హోటల్‌ను హెరిటేజ్ నిర్మాణంగా ప్రకటించింది. హోటల్ శిథిలావస్థలో ఉండడంతో 2009లో అప్పటి ఉమ్మడి ఆంధ్రప్రదేశ్ రాష్ట్ర ప్రభుత్వం దీనిని వారసత్వ నిర్మాణాల జాబితా నుండి తొలగించి, కూల్చివేయాలని ప్రతిపాదన చేసింది. అయితే దీనిపై ఉమ్మడి ఏపీ హైకోర్టు స్టే విధించింది. హైదరాబాదు పట్టణ అభివృద్ధి సంస్థ (హుడా)చే వారసత్వ కట్టడం గా గుర్తించబడింది.
బయటి లింకులు
వర్గం:హైదరాబాదు వారసత్వ నిర్మాణాలు వర్గం:హైదరాబాదు జిల్లా వర్గం:1880 స్థాపితాలు
ఏక్నాథ్ రనడే
ఏకనాథ్ రామకృష్ణ రనడే (19 నవంబర్ 1914 - 22 ఆగష్టు 1982), ప్రముఖంగా ఏకనాథ్‌జీగా పిలవబడే రాష్ట్రీయ స్వయంసేవక్ సంఘ్ కార్యకర్త. జాతీయవాదం, ఆధ్యాత్మికతలచే ప్రేరేపించబడ్డాడు. రనడే తన పాఠశాల వయస్సులోనే రాష్ట్రీయ స్వయంసేవక్ సంఘ్ (RSS)లో చేరి, సంస్థకు ముఖ్యమైన నిర్వాహకుడు, నాయకుడు అయ్యాడు. 1956 నుండి 1962 వరకు సంఘ ప్రధాన కార్యదర్శిగా పని చేశాడు. స్వామి వివేకానంద బోధనలచే రనడే చాలా ప్రభావితమయి, వివేకానంద రచనల పుస్తకాన్ని సంకలనం చేసాడు. 1963-72 కాలంలో, తమిళనాడు లోని కన్యాకుమారి లో గల వివేకానంద రాక్ మెమోరియల్, వివేకానంద కేంద్రం నిర్మాణాలలో రనడే కీలక పాత్ర పోషించాడు.
ప్రారంభ జీవితం, విద్య
రనడే 1914 నవంబర్ 19న పశ్చిమ భారతదేశంలోని మహారాష్ట్రలోని అమరావతి జిల్లాలోని తిమ్‌తాలాలో జన్మించాడు. 1920లో అతని కుటుంబం నాగ్‌పూర్‌కు వెళ్లింది. రనడే తన ప్రాథమిక విద్యను ప్రదానవిస్పురా పాఠశాలలో పూర్తి చేశాడు. 1932లో నాగ్‌పూర్‌లోని న్యూ ఇంగ్లీష్ హై స్కూల్ నుండి మెట్రిక్యులేషన్ పరీక్షలో ఉత్తీర్ణత సాధించాడు. ఆనర్స్‌తో తత్వశాస్త్రంలో మాస్టర్ ఆఫ్ ఆర్ట్స్ డిగ్రీని పొందిన తరువాత, అతను 1945లో జబల్‌పూర్‌లోని సాగర్ విశ్వవిద్యాలయం నుండి L.L.B సంపాదించాడు.
రాష్ట్రీయ స్వయంసేవక్ సంఘ్
జాతీయవాదాన్ని సమర్థించే స్వచ్చంద సంస్థ అయిన రాష్ట్రీయ స్వయంసేవక్ సంఘ్‌కు రనడే ముఖ్యమైన కార్యకర్తగా, సిద్ధాంతకర్తగా, నాయకుడిగా పనిచేశాడు. అతను తన పాఠశాల సంవత్సరాల్లో 1925లో RSSని స్థాపించిన హెడ్గేవార్ ఆధ్వర్యంలో, 1926లో రనడే స్వయంసేవక్ గా చేరాడు. నాగ్‌పూర్‌లో RSSలో పనిచేసిన తర్వాత, 1938లో రనడే మధ్యప్రదేశ్‌లోని మహాకోశల్‌కు ప్రాంత ప్రచారక్ (ప్రావిన్షియల్ ఆర్గనైజర్)గా బాధ్యతలు స్వీకరించాడు.
1948లో మహాత్మా గాంధీ హత్య తరువాత, RSS నిషేధించబడింది, దానిలోని అనేక మంది సీనియర్ కార్యకర్తలు అరెస్టును చేయబడ్డారు. సంస్థాగత ప్రయత్నాలకు నాయకత్వం వహించేందుకు ఈ సమయంలో రనడే అండర్‌గ్రౌండ్‌కి వెళ్లి, సర్సంఘచాలక్‌గా పేరు తెచ్చుకున్నాడు. అదే సమయంలో నిషేధాన్ని ఎత్తివేయాలని ఆర్‌ఎస్‌ఎస్ అధినేత ఎం.ఎస్.గోల్వాల్కర్ ఆధ్వర్యంలో సత్యాగ్రహం ప్రారంభించాడు. నవంబర్ 15న గోల్వాల్కర్‌ను అరెస్టు చేయడంతో, రనడే సత్యాగ్రహానికి నాయకత్వం వహించి, హోం మంత్రి సర్దార్ పటేల్‌తో రహస్య చర్చల్లో పాల్గొన్నారు. ఆర్‌ఎస్‌ఎస్ నిషేధాన్ని రద్దు చేయడానికి షరతుగా, ఆర్‌ఎస్‌ఎస్ వ్రాతపూర్వక రాజ్యాంగంతో నిర్వహించబడాలని పటేల్ పట్టుబట్టారు. బాలాసేబ్ దేవరాస్‌తో కలిసి రనడే ఒక రాజ్యాంగాన్ని రూపొందించారు, అయితే అది ప్రభుత్వ అంచనాలను అందుకోలేకపోయింది, ఫలితంగా భారత రాజ్యాంగం, జాతీయ జెండాకు విధేయత, హింసకు దూరంగా ఉండటం, ఎన్‌రోల్ చేయడం వంటి నిబంధనలను చేర్చడానికి ఇది పునర్నిర్మించబడింది. జూన్ 1949లో ప్రభుత్వం ఆమోదించిన ఈ మార్పులతో RSSపై విధించిన నిషేధం 11 జూలై 1949న ఉపసంహరించబడింది.
మరణం, వారసత్వం
22 ఆగష్టు 1982న మద్రాసు (ప్రస్తుతం చెన్నై)లో రనడే మరణించాడు.23 ఆగష్టు 1982న, కన్యాకుమారిలోని వివేకానందపురంలో ఆయన అంత్యక్రియలు జరిగాయి.
ప్రచురణలు
రనడే ప్రచురణలు "హిందూ దేశానికి స్వామి వివేకానంద పిలుపు", సేవ యొక్క సాధన" (1985), "వివేకానంద రాక్ మెమోరియల్ యొక్క కథ", "కేంద్ర అన్‌ఫోల్డ్స్" అనేవి రనడే ప్రచురణలు.
మూలాలు
వర్గం:సంఘ్ పరివార్ వర్గం:రాష్ట్రీయ స్వయంసేవక్ సంఘ్
ఎల్.బి. నగర్ కుడివైపు ఫ్లైఓవర్
'''ఎల్.బి. నగర్ కుడివైపు ఫ్లైఓవర్''' (మాల్ మైసమ్మ ఫ్లైఓవర్) అనేది తెలంగాణ రాష్ట్రం, రంగారెడ్డి జిల్లా, హయాత్‌నగర్‌ మండలంలోని ఎల్.బి. నగర్ చౌరస్తాలో ఉన్న ఫ్లైఓవర్. విజయవాడ నుంచి హైదరాబాద్‌ వచ్చే వారికి ఎల్బీనగర్‌ నుంచి దిల్‌సుఖ్‌నగర్‌ వైపు వెళ్ళే మార్గంలో విజయలక్ష్మి థియేటర్‌ ముందు ప్రారంభమై ఎల్బీనగర్‌ మహాల్‌ మైసమ్మ దేవాలయానికి 60 మీటర్ల ముందు వరకు 42 కోట్ల రూపాయలతో 960 మీటర్ల పొడవు, 12 మీటర్ల వెడల్పుతో 3 లైన్లతో ఈ ఫ్లైఓవర్ నిర్మించబడింది. ఎస్‌ఆర్‌డీపీలో భాగంగా చేపట్టిన పనుల్లో పూర్తయిన 19వ ఫ్లైఓవర్ ఇది. దీనికి పక్కనే ఎల్.బి. నగర్ ఎడమవైపు ఫ్లైఓవర్ కూడా ఉంది.
నిర్మాణం
మొత్తం 13 ఫౌండేషన్‌లు, 12 స్లాబ్‌లతో నిర్మించిన ఈ ఫ్లైఓవర్‌ నిర్మాణానికి 26.56 కోట్లు కాగా, ఫ్లైఓవర్‌ నిర్మాణం కోసం స్థల సేకరణ నిధులతో కలిసి 42 కోట్లు అయింది.
ప్రారంభం
ఈ ఫ్లైఓవర్‌ను 2023 మార్చి 25న తెలంగాణ రాష్ట్ర ఐటి, పురపాలక, పరిశ్రమల శాఖామంత్రి కల్వకుంట్ల తారక రామారావు ప్రారంభించాడు. ఈ కార్యక్రమంలో ఎల్.బి. నగర్ ఎమ్మెల్యే దేవిరెడ్డి సుధీర్ రెడ్డి, ఎమ్మెల్సీలు పట్నం మహేందర్ రెడ్డి, బొగ్గారపు దయానంద్, డిప్యూటి మేయర్ మోతే శ్రీలత రెడ్డి తదితరులు పాల్గొన్నారు.
మూలాలు
వర్గం:రంగారెడ్డి జిల్లా వర్గం:హైదరాబాదు రవాణా వర్గం:తెలంగాణ రహదారులు వర్గం:తెలంగాణ ప్రభుత్వ నిర్మాణాలు వర్గం:హైదరాబాదులోని ఫ్లైఓవర్లు వర్గం:2023 స్థాపితాలు
జి.రత్న
జి.రత్న దక్షిణ భారత సినిమా నటి. తమిళం, మలయాళం, తెలుగు, కన్నడ సినిమాలలో నటించింది.
వ్యక్తిగత జీవితం
రత్న, 1948లో జన్మించింది. ఈమె, సినిమా నటి జి.వరలక్ష్మి మేనకోడలు.
సినిమారంగం
15 సంవత్సరాల వయసులో 1964లో తోజిలాలి అనే తమిళ సినిమాతో సినిమారంగంలోకి ప్రవేశించిన రత్న, 1965లో వచ్చిన ఎంగా వీట్టు పిళ్ళై సినిమాలోని గ్రామీణ అమ్మాయి పాత్రతో గుర్తింపు పొందింది. తెలుగులో గులేబకావళి కథ, శ్రీకృష్ణ పాండవీయం, మొనగాళ్ళకు మొనగాడు వంటి సినిమాలలో నటించింది.
సినిమాలు
ఈ జాబితా అసంపూర్ణంగా ఉంది; విస్తరించడం ద్వారా మీరు సహాయం చేయవచ్చు.
బయటి లింకులు
వర్గం:1948 జననాలు వర్గం:తెలుగు సినిమా నటీమణులు వర్గం:తమిళ సినిమా నటీమణులు వర్గం:కన్నడ సినిమా నటీమణులు
న్యూయార్క్ ఫిల్మ్ అకాడమీ
న్యూయార్క్ ఫిల్మ్ అకాడమీ (ఆంగ్లం: New York Film Academy) అనేది న్యూయార్క్ నగరం, లాస్ ఏంజిల్స్ లో, మయామిలో ఉన్న ఒక ప్రైవేట్ ఫిల్మ్ స్కూల్, యాక్టింగ్ స్కూల్. ఎన్. వై. ఎఫ్.ఎ. స్కూల్ ఆఫ్ ఫిల్మ్ అండ్ యాక్టింగ్ ని 1992లో మాజీ చలనచిత్రం, టెలివిజన్, థియేటర్ నిర్మాత జెర్రీ షెర్లాక్ స్థాపించారు.
మూలాలు
వర్గం:1992లో స్థాపించబడిన విద్యా సంస్థలు వర్గం:న్యూయార్క్ నగరంలో పెర్ఫార్మింగ్ ఆర్ట్స్ ఎడ్యుకేషన్ వర్గం:యునైటెడ్ స్టేట్స్‌లోని యానిమేషన్ పాఠశాలలు వర్గం:యునైటెడ్ స్టేట్స్‌లోని గ్రాఫిక్ డిజైన్ పాఠశాలలు వర్గం:లాస్ ఏంజిల్స్‌లోని పాఠశాలలు వర్గం:లాస్ ఏంజిల్స్‌లోని విద్యాలయాలుు వర్గం:యునైటెడ్ స్టేట్స్‌లోని డిజైన్ పాఠశాలలు వర్గం:న్యూ యార్క్ నగరంలోని విద్యాలయాలుు వర్గం:యూనియన్ స్క్వేర్, మాన్హాటన్ వర్గం:కాలిఫోర్నియాలోని ప్రైవేట్ విద్యాలయాలుు వర్గం:న్యూయార్క్ నగరంలో 1992 స్థాపనలు
షేఖ్‌పురా
రవాణా సౌకర్యాలు
షేఖ్‌పురా జంక్షన్ రైల్వే స్టేషను (స్టేషన్ కోడ్ ఎస్‌హెచ్‌కె), తూర్పు సెంట్రల్ రైల్వే, దానాపూర్ రైల్వే డివిజన్ పరిధిలోని రైల్వే స్టేషను. షేఖ్‌పురా గయా-కియుల్ మార్గం ద్వారా భారతదేశంలోని మెట్రోపాలిటన్ ప్రాంతాలకు అనుసంధానించబడి ఉంది. రోజువారీ ప్రయాణీకుల, ఎక్స్‌ప్రెస్ రైలు సేవల ద్వారా షేఖ్‌పురాకు సమీప నగరాలైన గయా, నవాడా, భాగల్‌పూర్, హౌరా, కియుల్‌తో చక్కటి రవాణా సౌకర్యం ఉంది.
రఘునాథ్ నరసింహా ముధోల్కర్
thumb|402x402px|రఘునాథ్ నరసింహా ముధోల్కర్ రావు బహదూర్ రఘునాథ్ నరసింహా ముధోల్కర్ CIE (1857 మే 16 - 1921 జనవరి 13), పండిట్ బిషన్ నారాయణ్ దార్ ఒకసారి భారత జాతీయ కాంగ్రెస్ అధ్యక్షుడిగా పనిచేసి సమయంలో కాంగ్రెస్ లో చేరిన భారతీయ రాజకీయవేత్త. తరువాత అతను 1912లో బంకీపూర్ (పాట్నా) లో భారత జాతీయ కాంగ్రెస్ 27వ సభలకు అధ్యక్షత వహించాడు
రఘునాథ్ ముధోల్కర్ మహారాష్ట్రలోని, ఖాందేస్ ప్రాంతం, ధూలియా పట్టణంలో ఒక గౌరవ మధ్య తరగతి దేశస్థ బ్రాహ్మణ కుటుంబంలో జన్మించాడు. 1857 మే 16న అతను తన విద్యను పాక్షికంగా ధూలియాలో, కొంతవరకు విదర్భలో చదివాడు. అప్పుడు అతను బొంబాయి వెళ్లి, ఎల్ఫిన్‌స్టోన్ కళాశాల నుండి పట్టభద్రుడయ్యాడు. అక్కడ అతనికి ఫెలోషిప్ మంజూరు చేయబడింది. అతను అమ్రావతి లో ప్రాక్టీస్ చేస్తున్న ముందంజలో ఉన్న న్యాయవాదులు జిఎస్ ఖపర్డే, మోరోపంత్ వి జోషితో కలిసి న్యాయవాది వృత్తిచేసాడు. అతని ప్రజాసేవకు గుర్తింపుగా 1914 జనవరిలో ఆర్డర్ ఆఫ్ ది ఇండియన్ ఎంపైర్ సహచరుడిగా పెట్టారు.
అతను ఒక హిందూమతం,స్త్రీ విద్య, వితంతు పునర్వివాహం, అస్పృశ్యతను తొలగించడం వంటి సామాజిక సంస్కరణలను సమర్థించాడు. గోఖలే అనుచరుడిగా, జాతీయతను అభివృద్ధి చేయడానికి బ్రిటిష్ సహకారం అవసరమని, అందువల్ల జాతీయ ఉద్యమం రాజ్యాంగబద్ధంగా, అహింసాత్మకంగా ఉండాలని అతను విశ్వసించాడు. అతను 1888 నుండి 1917 వరకు కాంగ్రెస్‌లో ఉన్నాడు. ఆ తర్వాత లిబరల్ పార్టీలో చేరాడు. అతను భారతీయుల మనోవేదనలను వినిపించడానికి ఇంగ్లాండ్‌కు పంపిన 1890 కాంగ్రెస్ ప్రతినిధి బృందంలో సభ్యుడుగా ఉన్నాడు. అతను 1912 లో బంకీపూర్‌లో జరిగిన జాతీయ కాంగ్రెస్ సభలకు అధ్యక్షుడిగా వ్యవహరించాడు.
అతను పార్లమెంటరీ ప్రజాస్వామ్యాన్ని మెచ్చుకున్నాడు, కానీ బ్రిటిష్ ఉద్యోగుల నిరంకుశాధికారం వ్యతిరేకించాడు. అతను ప్రభుత్వ ఆర్థిక విధానాన్ని విమర్శించాడు. విదర్భలో అనేక పరిశ్రమలను స్థాపించడానికి సహాయపడ్డాడు. సాంకేతిక విద్యను సమర్ధించాడు. అనేక సామాజిక సంస్థలను స్థాపించాడు.పేదల అభ్యున్నతికి కృషి చేశాడు.అతను 1921 జనవరి 13న మరణించాడు. అతని కుమారుడు జనార్దన్ 1960-1966 మధ్య కాలంలో భారత అత్యున్నత న్యాయస్థానంలో న్యాయమూర్తి అయ్యాడు.
షావోలీ మిత్ర
జీవిత విషయాలు
నాటకరంగ ప్రముఖులైన సోంభు మిత్ర, త్రిప్తి మిత్ర దంపతులకు పశ్చిమ బెంగాల్ లోని కోల్‌కతా లో జన్మించింది. 2011లో, రవీంద్ర శారదోషతో జన్మబర్ష ఉద్జపోన్ సమితికి చైర్‌పర్సన్‌గా ఉన్నది.
మిత్రా 2022 జనవరి 16న తన 73వ యేట కోల్‌కతా లోని ఆమె ఇంటిలో గుండెపోటుతో మరణించింది.
మూలాలు
వర్గం:కేంద్ర సంగీత నాటక అకాడమీ పురస్కార గ్రహీతలు వర్గం:2022 మరణాలు వర్గం:బెంగాలీ సినిమా నటీమణులు వర్గం:పద్మశ్రీ పురస్కారం పొందిన మహిళలు వర్గం:1940 జననాలు
నైనికా విద్యాసాగర్
బేబీ నైనికా అని పిలువబడే నైనికా విద్యాసాగర్ (ఆంగ్లం: Nainika Vidyasagar) బాలనటి, ఫ్యాషన్ మోడల్. ఆమె ప్రధానంగా మలయాళ, తమిళ చిత్ర పరిశ్రమల్లో, వెబ్ సిరీస్, టీవీ షోలలో చేసిన పనికి ప్రసిద్ధి చెందింది. అట్లీ దర్శకత్వంలో తెరకెక్కిన తేరి సినిమాలో విజయ్ కూతురిగా నటించి ఫేమస్ అయింది. నైనిక విద్యాసాగర్ తొలి సినిమాతోనే తన నటనతో అభిమానులను ఆకట్టుకుంది. ఇదే చిత్రం తెలుగులో పోలీస్, ఈ సినిమాతో టాలీవుడ్ కి ఎంట్రీ ఇచ్చింది నైనిక విద్యాసాగర్. నటి మీనా ఏకైక కుమార్తె నైనిక.
కెరీర్
తమిళనాడులోని చెన్నైలో 2011 జనవరి 1న నైనికా విద్యాసాగర్ జన్మించింది. తల్లి ప్రముఖ నటి మీనా కాగా తండ్రి విద్యాసాగర్ ఒక బహుళజాతి కంపెనీలో సాఫ్ట్‌వేర్ ఇంజనీర్‌. నైనికా విద్యాసాగర్ తన తల్లి నటనను స్పూర్తిగా తీసుకొని 6 సంవత్సరాల వయస్సులోనే 2016లో జోసెఫ్ విజయ్, సమంతా నటించిన ‘తేరి’ చిత్రంతో చిత్ర పరిశ్రమలోకి అడుగుపెట్టింది. ఆమె మొదటి చిత్రం బ్లాక్ బస్టర్ హిట్ అయింది. ఆ తర్వాత ఆమె పోలీసోడు (2018), పోలీస్ (2018), భాస్కర్ ఒరు రాస్కల్ (2018), లైవ్ టెలికాస్ట్ (2021) మొదలైన అనేక ఇతర పెద్ద ప్రాజెక్ట్‌లలో కూడా పని చేసింది. ఆమె తన అద్భుతమైన నటనకు అనేక అవార్డులను గెలుచుకుంది. సౌత్ ఇండియన్ ఇంటర్నేషనల్ మూవీ అవార్డ్స్ పురష్కారం అందుకుంది.
మూలాలు
వర్గం:తెలుగు సినిమా బాలనటులు
భారతదేశ బడ్జెట్
భారతదేశ బడ్జెట్ భారతరాజ్యాంగంలోని ఆర్టికల్ 112 లో వార్షిక ఆర్థిక ప్రకటన అని పిలువబడుతుంది. ఫిబ్రవరి 1 న ప్రభుత్వం దీనిని ప్రకటిస్తుంది. లోక్‌సభలో చర్చల అనంతరం ఆమోదం పొంది ఏప్రిల్ 1 నాటికి అనగా కొత్త ఆర్థిక సంవత్సరం ప్రారంభానికి అమలులోకి వస్తుంది. 2016 వరకు దీనిని ఫిబ్రవరి చివరి పని రోజున ఆర్థిక మంత్రి పార్లమెంటులో సమర్పించేవారు.
2017 సెప్టెంబరు నాటికి, మొరార్జీ దేశాయి 10,  పి చిదంబరం  9,  ప్రణబ్ ముఖర్జీ  8, యశ్వంత్ సిన్హా, యశ్వంత్రావ్ చవాన్, సిడి దేశ్ముఖ్ లు 7,  టిటి కృష్ణమాచారి,  మన్మోహన్ సింగ్ లు  6 బడ్జెట్లను ప్రవేశపెట్టారు.
2019 నుంచి వరుసగా 2023 వరకు కేంద్ర బడ్జెట్‌ను నిర్మలా సీతారామన్ సమర్పించారు.
చరిత్ర
స్వతంత్ర భారతదేశం మొదటి యూనియన్ బడ్జెట్ను  ఆర్కె షణ్ముఖం చెట్టి 1947 నవంబరు 26 న న సమర్పించారు. మొత్తం ఆదాయం ₹ 171.15 కోట్లు, ఆర్థిక లోటు ₹ 24.59 కోట్లు. రక్షణ వ్యయం 92.74 కోట్లతో మొత్తం వ్యయం. 197.29 కోట్లుగా అంచనా వేయబడింది.
రాజకీయ పరిణామాల కారణంగా 1991 మే లో ముందస్తు ఎన్నికలు జరిగాయి. భారత జాతీయ కాంగ్రెస్ రాజకీయ అధికారంలోకి వచ్చింది.ఆర్థిక మంత్రి మన్మోహన్ సింగ్ 1991-92 పూర్తిబడ్జెట్ను సమర్పించాడు.
పివి నరసింహారావు మంత్రిత్వంలో మన్మోహన్ సింగ్ 1992 నుండి 1993 వరకు తన తదుపరి వార్షిక బడ్జెట్లలో ఆర్థిక వ్యవస్థను, విదేశీ పెట్టుబడులను ప్రోత్సహించాడు, గరిష్ట దిగుమతి సుంకాన్ని 300 కంటే ఎక్కువ శాతం నుండి 50 శాతానికి తగ్గించాడు.
మోడీ రెండవ ప్రభుత్వంలో నిర్మల సీతారామన్  2019–2020 కేంద్ర బడ్జెట్‌ను 2019 జులై 5 న నాడు తన తొలి బడ్జెట్ ఉపన్యాసం చేసింది. 2020 – 2021 కేంద్ర బడ్జెట్‌ను 2020 ఫిబ్రవరి 1 న నాడు సమర్పించింది.
హల్వా వేడుక
ప్రకటనకు సుమారు ఒక వారం ముందు, బడ్జెట్ పత్రాల ముద్రణ పార్లమెంటులో 'హల్వా వేడుక'తో ప్రారంభమవుతుంది. హల్వాను బడ్జెట్ రూపకల్పనలో  పాల్గొనే అధికారులు, సహాయక సిబ్బందికి వడ్డిస్తారు. వారు బడ్జెట్ సమర్పించే వరకు నార్త్ బ్లాక్ కార్యాలయంలో బయటి ప్రపంచంతో సంబంధం లేకుండా వుంటారు. ఈ వేడుక ఒక ముఖ్యమైన పనిని ప్రారంభించే ముందు తీపి తినాలనే భారతీయ సంప్రదాయంలో భాగంగా జరుగుతుంది.
లీ జీన్స్
హెన్రీ డేవిడ్ లీ 1889 లో కన్సాస్ నగరంలో స్థాపించాడు. అప్పటికే ఓవరాల్ లు, జాకెట్లు, డంగరీస్ లు రూపొందించిన లీ పనివేళల్లో ధరించే వస్త్రాల రూపకల్పనలో లాభాల ప్రాముఖ్యత గుర్తించి లీ యూనియన్ పేరుతో ఒక జంప్ సూట్ ను విడుదల చేశాడు. మొదటి ప్రపంచ యుద్ధ సమయంలో సైనికులకు జంప్ సూట్లలో సౌకర్యం తెలిసి అవి చాలా ప్రాచుర్యం పొందాయి.
భారతదేశ బడ్జెట్
బడ్జెట్ ప్రకటన సమయం
1999 సంవత్సరం వరకు, ఫిబ్రవరి నెల చివరి పని రోజున సాయంత్రం 5:00 గంటలకు కేంద్ర బడ్జెట్ ప్రకటించబడింది. ఈ పద్ధతి బ్రిటీషు పరిపాలన నాటిది.1990 ల వరకు, బడ్జెట్లన్నీ పన్నులను పెంచడం కావున, వస్తు సేవల నిర్మాతలకు, పన్ను వసూలు చేసే ఏజెన్సీలకు తగిన సవరణలు చేయడానికి ఆ రోజు రాత్రి పనిచేసి నిర్ణయించే అవకాశం వుండేది. అటల్ బిహారీ వాజ్‌పేయికి చెందిన ఎన్‌డిఎ ప్రభుత్వంలో ( భారతీయ జనతా పార్టీ నేతృత్వంలోని) అప్పటి భారత ఆర్థిక మంత్రి యశ్వంత్ సిన్హా, 1999 కేంద్ర బడ్జెట్‌ను ఉదయం 11 గంటలకు ప్రకటించడం ద్వారా ఆచారాన్ని మార్చాడు.
లీ జీన్స్
1995 నాటికి భారతదేశంలో అంతర్జాతీయ స్థాయిలో స్థాపించబడిన తొట్టతొలి సంస్థ లీ. స్త్రీల జీన్స్ మిస్ లీ పేరుతో రూపొందించబడ్డాయి. లీ ఎక్స్ పోజ్డ్ పేరుతో లోదుస్తులు రూపొందించబడ్డాయి.
భారతదేశ బడ్జెట్
బడ్జెట్ ప్రకటన తేదీ
నరేంద్ర మోడీ ఎన్‌డిఎ ప్రభుత్వంలో ( భారతీయ జనతా పార్టీ నేతృత్వంలో) ఆర్థిక మంత్రి (భారతదేశం) అరుణ్ జైట్లీ, 2016 ఫిబ్రవరి 1 న బడ్జెట్ ప్రకటించాడు. 92 సంవత్సరాలకు విడిగా సమర్పించబడే రైల్ బడ్జెట్, కేంద్ర బడ్జెట్‌తో విలీనం చేయబడింది.
బడ్జెట్ పత్రాలు
సంప్రదాయంలో భాగంగా 2018 వరకు ఆర్థిక మంత్రులు బడ్జెట్‌పత్రాలను తోలు పెట్టె (బ్రీఫ్‌కేస్‌)లో తీసుకువెళ్లారు. ఈ సంప్రదాయాన్ని భారత మొదటి ఆర్థిక మంత్రి ఆర్.కె.శణ్ముఖం చెట్టి ప్రారంభించాడు. 2019 జులై 5 న నిర్మలా సీతారామన్, బాహి-ఖాతాలో బడ్జెట్‌ను తీసుకువెళ్లటంతో ఈ సంప్రదాయం  మారింది.
లీ జీన్స్
ఇవి కూడా చూడండి
వర్గం:వ్యాపార సంస్థలు
భారతదేశ బడ్జెట్
బడ్జెట్ పత్రాలు
2021 ఫిబ్రవరి 1 న, ఆర్థిక మంత్రి నిర్మలా సీతారామన్ మొదటి డిజిటల్ బడ్జెట్‌ను సమర్పించింది. భారతదేశంలో COVID-19 మహమ్మారి కారణంగా ఇది జరిగింది.
2021-2022 కేంద్ర బడ్జెట్
నిర్మలా సీతారామన్ ప్రవేశపెట్టిన బడ్జెట్ ముఖ్యాంశాలు
ఆంధ్రప్రదేశ్
ఆంధ్రప్రదేశ్ రాష్ట్రానికి ఒక చేపల ఓడరేవు నిర్మాణం కేటాయింపు, విజయవాడ-ఖరగ్ పూర్ రవాణా కారిడార్ వలన పెద్దగా వరిగేది లేదని, ముఖ్యమైన పోలవరం సవరించిన అంచనాలు, విశాఖ మెట్రోల గురించి ప్రస్తావన లేదని ఎంపి విజయసాయిరెడ్డి వ్యాఖ్యానించాడు.
బాహ్య లింకులు
వర్గం:భారతదేశం
భూధార్
భూధార్ భూముల నిర్వహణ కోసం ఆంధ్రప్రదేశ్ ప్రభుత్వంచే నిర్వహించబడుతున్న ప్రాజెక్టు. ఇందులో భాగంగా ఆంధ్రరాష్ట్రంలోని ప్రతి భూమికి 11 అంకెల విశిష్ట సంఖ్యను కేటాయిస్తారు.
అవసరం
ఆంధ్రప్రదేశ్ లో భూమి సాధారణంగా వ్యవసాయ భూములు, గ్రామీణ భూములు, పట్టణ భూములు, అటవీ భూములుగా వర్గీకరించారు. వీటిని ప్రధానంగా 8 ప్రభుత్వ విభాగాలు నిర్వహిస్తున్నాయి. జూన్ 13, 2015 నాడు ఆంధ్ర ప్రదేశ్ ప్రభుత్వ రెవిన్యూ విభాగం వారు మీ భూమి అనే పేరుతో ఒక వెబ్ సైటు ప్రారంభించారు. ఇందులో పౌరులు తమ భూసంబంధిత రికార్డులను, స్వంతదారుల గురించి తెలుసుకోవచ్చు.
జాతీయ స్థాయిలో వాడకం
ప్రస్తుత భూధార్ ప్రాజెక్టుకు దేశవ్యాప్తంగా విస్తరించే ప్రణాళికలు ఉన్నప్పటికీ, వివిధ ప్రాంతాలకు ప్రత్యేకమైన సంఖ్యలను కేటాయించడంలో శాస్త్రీయ విధానం లేదు. పన్నులు వసూలు చేయడానికి, వివిధ ఆస్తుల నుండి ఆదాయాన్ని సంపాదించడానికి, ప్రతి పట్టణ లేదా స్థానిక పరిపాలన అధికారులు వివిధ రకాల సంఖ్యలను ఉపయోగిస్తారు. ఆంధ్రప్రదేశ్ రాష్ట్రం డిజిటల్ డోర్ నంబరింగ్ ప్రోగ్రామ్‌ను ఉపయోగిస్తుంది. ఈ అంతరాన్ని తగ్గించడానికి, దేశవ్యాప్తంగా సమగ్ర వ్యవస్థ అవసరం. ప్రస్తుతం ఉన్న అసైనింగ్ ప్రాసెస్‌ను సంరక్షించేటప్పుడు, 12 అంకెల ఆల్ఫాన్యూమరిక్ నమూనాతో సరికొత్త భుధార్ నంబరింగ్ సిస్టమ్‌ను ఉపయోగించవచ్చు.
మొదటి మూడు అంకెలు — రాష్ట్ర కోడ్ (జనాభాలెక్కల కోడ్ ను తాత్కాలిక భూధార్ సంఖ్య, వాహన రిజిస్ట్రేషన్ కోడ్ శాశ్వత భూదార్ సంఖ్య)
మూడు, నాలులు అంకెలు — సంబంధిత రాష్ట్రంలోన్ జిల్లా కోడ్ లు
ఐదు, ఆరవ అంకెలు — సంబంధిత జిల్లాలలోని ఉప-జిల్లా కోడ్ లు (మండలం)
ఏడవ, ఎనిమిదవ అంకెలు — గ్రామం/బ్లాక్/వార్డు స్థాయి కోడ్ లు (సంబంధిత మండలం/మ్యునిసిపాలిటీలలో)
చివరి నాలుగు అంకెలు — చివరి నాలుగు అంకెలు ఆల్ఫా న్యూమరిక్ అక్షరాలు ఉంటాయి.
మూలాలు
వర్గం:ఆంధ్రప్రదేశ్ పాలనా విభాగాలు
ద్వారకా ప్రసాద్ మిశ్రా
'''పిటి. ద్వారకా ప్రసాద్ మిశ్రా''' (1901-1988) ఒక భారత స్వాతంత్ర్య సమరయోధుడు, జాతీయ కాంగ్రెస్ పార్టీ నాయకుడు, మధ్యప్రదేశ్ మాజీ ముఖ్యమంత్రి, రచయిత. అతను ఉన్నావో లోని పదారి గ్రామానికి చెందినవాడు. ఒక కవిగా అతను మహాకవ్య- 'కృష్ణాయన్' రచించాడు.
వ్యక్తిగత జీవితం
భారతదేశ మాజీ జాతీయ భద్రతా సలహాదారు బ్రజేష్ మిశ్రా, ద్వారకా ప్రసాద్ మిశ్రా కుమారుడు. బాలీవుడ్ చిత్ర దర్శకుడు సుధీర్ మిశ్రా అతని మనవడు. ఐఐఐటిడిఎమ్ జబల్పూర్ కు అతని పేరు పెట్టబడింది.
జర్నలిజం
మిశ్రా రాజకీయవేత్త, పాత్రికేయుడు, రచయిత. అతను లోక్‌మత్, శారదా, సారథి అనే మూడు హిందీ పత్రికలను నడిపించాడు. అతని పురాణ కవిత కృష్ణాయన విమర్శకుల ప్రశంసలు పొందింది. 1937 లో, అతను ఎమ్మెల్యేగా ఎన్నికయ్యాడు. ఎన్బీ ఖారే ముఖ్యమంత్రిగా ఉన్న సమయంలో సెంట్రల్ ప్రావిన్స్ బేరార్ క్యాబినెట్‌లో చేరాడు.
అంతర్జాతీయ లింగమార్పిడి దినోత్సవం
అంతర్జాతీయ లింగమార్పిడి దినోత్సవం ప్రతి సంవత్సరం మార్చి 31న నిర్వహించబడుతుంది. లింగమార్పిడి ప్రజలు ఎదుర్కొంటున్న వివక్షపై అవగాహన పెంచడం, వారు సమాజానికి చేసిన కృషిని గుర్తిచేసుకోవడం కోసం ఈ దినోత్సవం జరుపబడుతుంది.
ప్రారంభం
2009లో తొలిసారిగా మిచిగాన్కు చెందిన ట్రాన్స్‌జెండర్ కార్యకర్త రాచెల్ క్రాండాల్ ఈ దినోత్సవాన్ని ప్రారంభించింది. మొట్టమొదటి అంతర్జాతీయ లింగమార్పిడి దినోత్సవం 2009, మార్చి 31న జరిగింది. అప్పటినుండి యునైటెడ్ స్టేట్స్కు చెందిన యువ న్యాయవాద సంస్థ అయిన ట్రాన్స్ స్టూడెంట్ ఎడ్యుకేషనల్ రిసోర్సెస్ దీనికి నాయకత్వం వహిస్తోంది. 2014 నుండి ఐర్లాండ్, స్కాట్లాండ్ దేశాలతోపాటు ప్రపంచవ్యాప్తంగా ఈ దినోత్సవం జరుపబడుతుంది.
ద్వారకా ప్రసాద్ మిశ్రా
రచనలు
నెహ్రూను "జువెనైల్ మిస్టేక్స్" కోసం విమర్శిస్తూ 1946 జూలై వరకు పటేల్ నుండి మిశ్రాకు రాసిన లేఖను చేర్చడంతో అతని జ్ఞాపకాలు వివాదాస్పదమయ్యాయి. కాంగ్రెస్ సభ్యులు లేఖ ప్రామాణికతను అలాగే మిశ్రా ఉద్దేశాలను మరియు బహిర్గతం చేసే సమయాన్ని ప్రశ్నించాడు.
అతను భారత స్వాతంత్ర్య పోరాటంలో కూడా చురుకుగా ఉన్నాడు 1920లో 19 సంవత్సరాల వయస్సులో మొదటిసారిగా జైలుకు వెళ్లాడు.
అంతర్జాతీయ లింగమార్పిడి దినోత్సవం
ఇతర లంకెలు
వర్గం:అంతర్జాతీయ దినములు
రోషన్ సింగ్
ఠాకూర్ రోషన్ సింగ్ (1892 జనవరి 22 - 1927 డిసెంబరు 19 ) ఒక భారతీయ విప్లవకారుడు, రాజ్‌పుత్ కుటుంబంలో ఉత్తరప్రదేశ్‌లోని షాజహాన్‌పూర్ జిల్లాలోని నబాడా గ్రామంలో జన్మించాడు, 1921–22 సహాయ నిరాకరణ ఉద్యమంలో బరేలీ కాల్పుల కేసులో శిక్ష అనుభవించాడు. బరేలీ సెంట్రల్ జైలు నుండి విడుదలైన తరువాత అతను 1924 లో హిందుస్థాన్ రిపబ్లికన్ అసోసియేషన్‌లో చేరాడు. అతను 1925 ఆగస్టు లో జరిగిన కాకోరి కుట్రలో పాల్గొనక పోయినప్పటికీ, 1924 డిసెంబరులో బమ్రౌలీ దోపిడీ సమయంలో జరిగిన హత్యోదంతంలో అతన్ని అరెస్టు చేసి, 1926 జనవరిలో అప్పటి బ్రిటిష్ ప్రభుత్వం అతనికి రామ్ ప్రసాద్ బిస్మిల్, అష్ఫాకుల్లా ఖాన్, రాజేంద్ర లాహిరితో పాటు మరణశిక్ష విధించింది. అతనిని అలహాబాద్ జిల్లాలోని మలాకా/నాయిని జైలులో ఉరితీశారు. అతని మరణం తరువాత, అతని కుటుంబం తన కుమార్తెలకు వివాహ సంబంధాన్ని కనుగొనడంలో సమస్యలతో సహా సామాజిక, ఆర్థిక ఇబ్బందులను ఎదుర్కోవలసి వచ్చింది.
బాహ్య లింకులు
వర్గం:1927 మరణాలు వర్గం:1892 జననాలు వర్గం:భారత స్వాతంత్ర్య సమర విప్లవ యోధులు వర్గం:ఉత్తర ప్రదేశ్ స్వాతంత్ర్య సమర యోధులు వర్గం:ఉరిశిక్ష ద్వారా మరణాలు
భగవాన్ (చిత్రకారుడు)
భగవాన్ అన్న పేరుతో కార్టూన్లు వేసిన ఈయన అసలు పేరు క్యానం భగవాన్‌ దాస్. ఈయన అక్టోబరు 23, 1939 న విజయవాడలో, అమృతవల్లి తాయారమ్మ, వీరాస్వామి నాయుడు దంపతులకు, జన్మించాడు. ఈయన భార్య పేరు అమ్మాజి. ఈయనకు ఇద్దరు కుమారులు ప్రవీణ్ కుమార్, ప్రజ్ఞాన్, ఒకకుమార్తె వీణాధరి.
వృత్తి
ఈయన సత్యనారాయణపురం (విజయవాడ)లో స్వామి కమర్షియల్, టెక్నికల్‌ ఇన్‌స్టిట్యూట్ 1965 లో స్థాపించి, విద్యార్థులకు టైపురైటింగులో శిక్షణ ఇస్తూ జీవనం మొదలు పెట్టాడు. స్వతహాగా మంచి కళాకారుడు, చమత్కారి. మంచి వక్త. విద్యార్థులకు చక్కగా అర్ధమయ్యే పద్ధతిలో టైపురైటింగులో మెళకువలను నేర్పుతూ ఉండేవాడు.
ప్రవృత్తి
ఈయన వృత్తి రీత్యా మాస్టారుగా ఉన్నా, ప్రవృత్తి రీత్యా మంచి వ్యంగ్య చిత్రకారుడు. ఈయన కార్టూన్‌లు 1960 దశకం చివరి రోజులనుండి దాదాపు 1980ల వరకు అనేక వార/మాస పత్రికలలో ప్రచురింపబడ్డాయి. ఆయన తన వ్యంగ్య చిత్రాకళా నైపుణ్యాన్ని, విద్యార్థులను ఉత్తేజపరచటానికి కూడా చక్కగా వాడేవాడు.
ప్రోత్సాహం
ప్రముఖ వ్యంగ్య చిత్రకారులు బాబు, జయదేవ్, భగవాన్ మంచి మిత్రులు. తెలుగువారికి ఒక మంచి కార్టూనిస్టును అందించిన ఘనత, భగవాన్‌దే అని చెప్పవచ్చు. కొలను వెంకట దుర్గాప్రసాద్ను తన మాటలతో ఎంతగానో ఉత్తేజితుడిని చేసి బాబు గా మార్చాడు. ఈ విషయం, బాబు మాటల్లోనే చెప్పాలంటే "....హాస్యం, కార్టూన్ల గురించి ఎంతో చెప్పి వెయ్యమని ప్రోత్సహించినవారు, గురువులాంటి మిత్రుడు క్యానం భగవాన్‌ దాస్".
మరణం
ఈయన 2002 డిసెంబరు 8 న మరణించాడు.
వర్గం:తెలుగు వ్యంగ్య చిత్రకారులు/కార్టూనిస్ట్‌లు వర్గం:తెలుగు కళాకారులు వర్గం:వ్యంగ్య చిత్రకారులు వర్గం:కృష్ణా జిల్లా కార్టూనిస్టులు
పీష్వా
శివాజీ మనవడైన షాహు పరిపాలనా కాలంలో పీష్వా పదవికి ప్రాముఖ్యం పెరిగింది. ఛత్రపతి లేదా చక్రవర్తి అధికారం కేవలం నామమాత్రమైంది. వాస్తవ పరిపాలనా బాధ్యతలను పీష్వా చేపట్టాడు. వాస్తవ పరిపాలనా బాధ్యతలు చేపట్టిన మొదటి పీష్వా బాలాజీ విశ్వనాథ్. ఇతడి పరిపాలనా కాలం నుంచి పీష్వా పదవి శక్తివంతం, అనువంశికం అయింది. బాలాజీ విశ్వనాథ్ తర్వాత పీష్వా అయిన బాజీరావు-1 కాలంలో మరాఠా సర్దార్ల కూటమి ఏర్పడింది. వీరంతా చక్రవర్తి వ్విధేయులుగా పనిచేస్తూ మహారాష్ట్ర సమైక్యత కోసం కృషి చేశారు. శివాజీ, శంభాజీ, రాజారాం మొదలైన వారి దగ్గర పనిచేసిన వారంతా దేశస్థ బ్రాహ్మణులే.
పదం వాడుక
పేష్వా అనే పదం పర్షియన్ భాష నుంచి వచ్చింది. దీని అర్థం ముందుండి నడిపించేవాడు, నాయకుడు అని. 1674 లో శివాజీ పట్టాభిషేకం జరిగాక మోరోపంత్ త్రింబక్ పింగళేను మొదటి పీష్వాగా నియమించాడు. శివాజీ ఈ పదవిని పంత్ ప్రధాన్ అని మార్చినా అది పెద్దగా వాడుకలోకి రాలేదు. మోరోపంత్ త్రింబక్ పింగళే కొడుకు మోరేశ్వర్ పింగళే శివాజీ తర్వాత శంభాజీ పరిపాలనా కాలంలో పీష్వాగా నియమితుడయ్యాడు.
వెలుపలి లంకెలు
వర్గం:భారతదేశ చరిత్ర వర్గం:చరిత్ర వర్గం:పీష్వా రాజవంశం
నకాశీ చిత్ర కళ
thumb|250x250px|నకాషి చిత్రకళా కాన్యాస్ గతంలో తెలంగాణ ప్రాంతంలో వర్దిల్లిన ఒక జానపద చిత్ర కళను నకాశీ/నకాషి చిత్రకళ అని అంటారు. పురాణాలు, జానపద కథలు, కుల పురాణాలలోని ఘట్టాలను ఒక బట్టపై రంగులతో చిత్రాల రూపంలో చిత్రించి, దాని ఆధారంగా అందులోని కథలను ప్రేక్షకులకు చెప్పేవారు. అలా రంగులలో చిత్రాలను రచించే కళను నకాషి చిత్రకళ అని అంటారు.అలా చిత్రాలను రచించేవారిని నకాషి వారు అని అంటారు.నకాషి అనే పదం ఉర్దూ నుంచి వచ్చింది.నక్ష్ అంటే అచ్చు గుద్దినట్లు చిత్రించటం అని అర్దం. దీనినే 'నగిషీ' అని కూడా అంటారు.పూర్వం ఈ చిత్రకళను నవాబులు వాళ్ల రాజ దర్బారుల్లో, మహల్స్‌లో స్వంతంగా వేయించి ఆదరించారు.నవాబులు పెట్టిన ఈ ఉర్దూ పేరుకు 'చిత్తంగా', 'చిత్తారి' అనే పేర్లుకూడా ఉన్నాయి.నవాబులు ఇష్టంగా నకాషీలు అని పిలిచేవారు కాల క్రమంలో వారిది నకాషి కులంగా మార్పు చెందింది. మునుపటి వరంగల్ జిల్లా చేర్యాల (పునర్య్వస్థీకరణలో సిద్దిపేట జిల్లాకు మారింది)లోనూ, కరీంనగర్ జిల్లా, వేములవాడ మండలంలోని తిప్పాపురం, అనుపురం గ్రామాల్లో నకాషీ వారున్నారు. ఈ కులంలో చాల మంది తమ కుల వృత్తిని మానేసి, వేరే వృత్తులను చేపట్టి జీవనం సాగిస్తున్నారు.వరంగల్ జిల్లా చేర్యాలలో వున్న రెండు నకాషి కుటుంబంలోని వారు మాత్రం ఇప్పటికీ ఈ చిత్ర కళనే వృత్తిగా తీసుకొని జీవనం సాగిస్తున్నారు. చేర్యాలలో ఈ పటాలను చిత్రిస్తున్నందున ఈ నకాషీలు వేసే పటాలను చేర్యాల పెయింటింగ్స్, నకాషీ చిత్రాలు, నకాషి పటచిత్రాలు  అని వ్యవహరిస్తున్నారు.
వేయబోయే బొమ్మల నేపథ్యం
తాము చెప్పబోయే కథకు తగిన బొమ్మలను వేయించుకోడానికి ఆయా కళాకారులు నకాషి కళాకారులను వెతుక్కుంటూ వస్తారు. తమ కథకు కావలసిని పటాన్నిచిత్రించు కోడానికి అదివరకే తమ వద్ద వున్న పాతదై పాడైపోయిన పటాన్నిచ్చి అలాంటి దానినే చిత్రించుకుంటారు. లేదా కొత్తది కావాలంటే తమకు కావలసిన కథా ఘట్టాలని నకాషి చిత్ర కళాకారులకు వివరించి తమకు కావలసిన విధంగా బొమ్మలను చిత్రించుకుంటారు. కథకులు వారి కథలోని పాత్రల హావభావాలను వివరిస్తారు.ఆ వివరణను బట్టి నకాషి చిత్ర కళాకారులు ఆయా బొమ్మలకు ఎలాంటి రంగులు వేయాలో నిర్ణయించుకొని, దాని ప్రకారము నకలు (స్కెచ్) గీసు కుంటారు. కొందరు కథకులు నకాషి వారి వద్దనే మూడు నాలుగు రోజులుండి తమ కథను వివరిస్తూ, తగు మార్పులు, చేర్పులు సూచిస్తూ స్కెచ్ పూర్తియ్యేంత వరకు వుంటారు. ఈ సమయములో కథకులు నకాశీ వారికి మర్యాద చేస్తారు. దానిని 'బత్త ' అంటారు.
రంగుల తయారీ
నకాషీలు తమకు కావలసిన రంగులను తామే తయారు చేసుకుంటారు. ప్రకృతి నుండి లబ్యమయ్యే ఆకులు, పసరులు, రంగు రాళ్లు, గింజలు, గవ్వలు, మొదలగు వాటినుండి సేకరిస్తారు.గతంలో ఈ రంగులలో రసాయినాలు వాడేవారు కాదు. ఇప్పుడిప్పుడు ఆయిల్ పెయింటులను వాడుతున్నారు. ఉదాహరణకు తెలుపు రంగు కొరకు జింక్ వైట్ పౌడర్ లో సమ పాళ్లలో నీళ్లు కలిపి తెలుపు రంగును తయారు చేసి వాడుతున్నారు. అదే విధంగా నలుపు రంగుకు లాంప్ పౌడర్ ను ఉపయోగిస్తున్నారు. ప్రస్తుత కాలంలో అన్ని రకాల రంగులు పొడి రూపంలో దొరుకుతున్నాయి.వాటిని హైదరాబాదు మొదలగు పట్టణాలలో కొనుగోలు చేస్తున్నారు.
బ్రష్ ల తయారి
బ్రష్ లు మూడు రకాలుగా వుంటాయి.అవి చిన్నవి. మద్య రకం, పెద్ద బ్రష్ లు. గతంలో చిన్న బ్రష్ లను ఉడత తోకలోని వెంట్రుకలను సేకరించి తామే స్వంతంగా తయారు చేసుకునేవారు.అదే విధంగా మద్య రకం బ్రష్ లను, మేక తోకలోని వెంట్రుకలతో, పెద్ద బ్రష్ లను గుర్రం తోకలోని వెంట్రుకలతో తయారు చేసుకునే వారు. ఆయా వెంట్రుకలను ఒక వెదురు పుల్లకు కట్టి తమకు కావలసినన్ని బ్రష్ లను తామే తయారు చేసుకునే వారు.ప్రస్తుత కాలంలో రంగులమ్మే దుకాణంలోనే  అన్ని రకాల బ్రష్ లు అమ్ము తున్నారు.ప్రస్తుతం వాటినే వాడు తున్నారు.
పటంలో సవరణలు
పూర్తైన పటాన్ని కథకుడు వచ్చి పరిశీలించి ఏమైనా మార్పులు చేర్పులు చేయదలిస్తే వాటి విషయాని నకాషి వారికి తెలియ పరిచి తమకు కావలసిన విధంగా బొమ్మలను చిత్రీకరించుకుంటారు. కొందరు కథకులు తమ పటంలో తమ కుల దేవత బొమ్మను గీయించు కుంటారు. పటం వేసిన తర్వాత ఆ పటం వేసిన కళాకారులకు ఏదైనా కీడు జరుగుతుందనే నమ్మకం వుంది. అలా జరగ కుండా వుండడానికి కథకులు నకాషి కళా కారులకు తమ ఇంటి నుండి ఐదు కిలోల బియ్యం, ఐదు కుడకలు, ఐదు నిమ్మకాయలు, ఐదు కొబ్బరి కాయలు, పసుపు, కుంకుమ, ఒక వేట (పొట్టేలు)ను తీసుకొని వచ్చి నకాషి వారింటికి తెచ్చి ఇస్తారు. బ్రాంహ్మణుని సంప్రదించి మంచి ముహూర్తంలో ఆ ఇంటిలో ఆ పటాన్ని వేలాడ దీస్తారు.అంతవరకు పటంలోని దేవతా మూర్తికి కండ్లు చిత్రించబడి వుండవు. కథకులు సమర్పించి కొత్తబట్టలు కట్టుకొని నకాషి వాళ్లు తమ ఇష్ట దేవతైన నిముషాంబికా దేవికి పూజచేసి అప్పుడు దేవతా మూర్తికి కండ్లు చిత్రీకరిస్తారు. ఈ తతంగమంతా నకాషి వారింట్లోనే జరుగుతుంది, నకాషి వాళ్లు పటం ముందు వేటను కోస్తారు (ఈరోజుల్లో కోడిని కోస్తున్నారు) అక్కడే అందరూ మాంసం, మద్యంతో విందు ఆరగిస్తారు. అప్పుడు కథకులు పటం వేసిన నకాషి వారికి ఇంకా ఏమైనా డబ్బులు ఇవ్వవలసి వుంటే సమర్పించుకుంటారు. నకాషి వాళ్లు ఆ పటాన్ని ఒక క్రమ పద్దతిలో చుట్టి ఎత్తి పట్టుకొని తమ ఇంటి గడప దాటేంత వరకు ఎత్తుకొని, తర్వాత కథకుల బుజాన పెట్టి కొంత దూరం సాగనంపి తిరిగి వస్తారు.కథకులు పటాన్ని ఎత్తుకొని తమ ఊరికి వెళతారు.
ప్రస్తుత పరిస్తితి
పూర్వం పటం గీయడానికి ఐదు వందల నుండి వేయి రూపాయలు వరకు తీసుకునేవారు. ఆతర్వాత కాలంలో అది పది వేలకు పైబడి వుంది.ప్రస్తుతం పటం గీయడానికి గజాల లెక్కన వసూలు చేస్తున్నారు. గజానికి 150 రూపాయలు తీసుకుంటున్నారు. అలా పటం గీయడాని ఎక్కువ ఖర్చు అవుతున్నందున ప్రస్తుతం  ఉన్న పటాన్నే జాగ్రత్తగా వాడు కోవడమో, లేదా పటం వున్న వాళ్ల వద్దనుండి కిరాయికి తీసుక రావడమో చేసి, తమ పని కానిచ్చు కుంటున్నారు. అందు చేత కొత్త పటాలని గీయించుకునేవారు ప్రస్తుతం మరుగు అవుతున్నారు, ప్రస్తుతం నకాషి వాళ్లు కాకిపడిగెలు, ఏనూటి, గౌడ జెట్టి వాళ్ళకు మాత్రమే పటాలు గీస్తున్నారు. అరుదుగా ఎవరి వద్దనన్నా పాత కాలం నాటి పటం వున్నా దాని ఉపయోగం గాని, దాని చరిత్ర గాని వీరికి తెలియడం లేదు.
వనరులు
పటం కథలు (పుస్తకం ) ప్రచురుణ. తెలంగాణ భాషా సాంస్కృతిక శాఖ. హైదరాబాదు. వర్గం:జానపద కళారూపాలు వర్గం:తెలంగాణ
బాలాన‌గ‌ర్ ఫ్లైఓవ‌ర్
బాలానగర్, హైదరాబాద్ నగరంలోని ప్రధాన రహదారుల్లో ఒకటి. ఫతేనగర్ సిగ్నల్ నుండి బాలానగర్ సిగ్నల్ మీదుగా నూతనంగా బాలానగర్ ఫ్లైఓవర్ ను తెలంగాణ ప్రభుత్వం నిర్మించింది.
శంకుస్థాపన
హైదరాబాద్ బాలానగర్ ఫ్లైఓవర్ కి 21 ఆగస్టు 2017న పురపాలక, పట్టణాభివృద్ధి శాఖ మంత్రి కేటీఆర్‌ శంకుస్థాపన చేశాడు.
నిర్మాణ వివరాలు
బాలానగర్ ఫ్లైఓవర్ ను 1.13 కిలోమీటర్ల పొడవున 26 పిల్లర్లతో ఆరు లైన్లతో స్టాటిజిక్‌ రోడ్‌ డెవలప్‌మెంట్‌ ప్రోగ్రాం (ఎస్‌ఆర్‌డీపీ) సౌజన్యంతో రూ.387 కోట్ల వ్యయంతో హైదరాబాదు మహానగర అభివృద్ధి సంస్థ (హెచ్‌ఎండీఏ) నిర్మించింది. ఈ ఫ్లైఓవర్ నిర్మాణాన్ని బీఎస్‌సీపీఎల్‌ ఇన్‌ఫ్రాస్ట్రక్చర్‌ కంపెనీ దక్కించుకుంది. ఈ ఫ్లైఓవర్ నిర్మాణానికి ఆస్తుల సేకరణకు రూ.265 కోట్లు, నిర్మాణానికి రూ.122 కోట్లు వ్యయం అయ్యింది. ఈ ఫ్లైఓవ‌ర్‌ నిర్మాణంతో బోయిన్​పల్లి నుంచి కూకట్​పల్లి వైపు, కుత్బుల్లాపూర్, జీడీమెట్ల, నర్సాపూర్ వైపు వెళ్లేవారికి ట్రాఫిక్ సమస్య తీరుతుంది. బాలానగర్ ఫ్లై ఓవర్ బ్రిడ్జి నిర్మాణ పనులను మంత్రి కేటీఆర్‌ 13 ఏప్రిల్ 2020న, 6 జులై 2020న పశుసంర్ధక శాఖ మంత్రి తలసాని శ్రీనివాస్ యాదవ్ జీహెచ్ఎంసీ, హెచ్ఎండీఏ అధికారులతో కలిసి పరిశీలించారు. ఈ ఫ్లైఓవర్ నిర్మాణం అక్టోబర్‌ 2020 నాటికి పనులు పూర్తి కావాల్సి ఉండగా, కరోనా కారణంగా కొంతకాలం నిలిచి పోయి, నిర్మాణం పూర్తవడానికి మూడున్నరేళ్లు సమయం పట్టింది.
ప్రారంభం
హైదరాబాద్ బాలానగర్ ఫ్లైఓవర్ ను 6 జులై 2021న రాష్ట్ర ఐటీ, పుర‌పాల‌క శాఖ మంత్రి కల్వకుంట్ల తారకరామారావు ప్రారంభించి, ఫ్లై ఓవర్ నిర్మాణ పనుల్లో సెంట్రింగ్‌ కార్మికురాలుగా పనిచేసిన వనపర్తి జిల్లా మణిగిల్లకు చెందిన శివమ్మ అనే మహిళా కార్మికురాలి చేత రిబ్బన్ కట్ చేయించాడు. ఈ కార్యక్రమంలో మంత్రులు తలసాని శ్రీనివాస్ యాదవ్, చామకూర మ‌ల్లారెడ్డి, ఎమ్మెల్యేలు మాధవరం కృష్ణారావు, కె.పి. వివేకానంద గౌడ్, ఎమ్మెల్సీలు కె. నవీన్ రావు, సురభి వాణి దేవి, గ్రేటర్ హైదరాబాద్ మేయర్ గద్వాల విజయలక్ష్మి, డిప్యూటీ మేయర్ మోతె శ్రీలతారెడ్డి, కార్పొరేట‌ర్లు పండాల సతీష్ గౌడ్ (ఫతేనగర్), ఆవుల రవీందర్‌రెడ్డి (బాలానగర్) పాల్గొన్నారు. బాలాన‌గ‌ర్ ఫ్లై ఓవ‌ర్‌కు బాబు జ‌గ్జీవ‌న్ రామ్ ఫ్లై ఓవ‌ర్‌గా నామ‌క‌ర‌ణం చేస్తున్న‌ట్లు మంత్రి కేటీఆర్ తెలిపాడు.
మూలాలు
వర్గం:మేడ్చల్ జిల్లా వర్గం:హైదరాబాదు రవాణా వర్గం:తెలంగాణ రహదారులు వర్గం:తెలంగాణ ప్రభుత్వ నిర్మాణాలు
విజయ్ ప్రసాద్ దిమ్రి
విజయ్ ప్రసాద్ దిమ్రి ఒక భారతీయ భౌగోళిక శాస్త్రవేత్త, ఖనిజాలు, చమురు, గ్యాస్ అన్వేషణలో మోహరించిన రెండు కీలకమైన భౌగోళిక సిగ్నల్ ప్రాసెసింగ్ సాధనాలైన డెకాన్వోలేషన్, విలోమం మధ్య సమాంతరతను స్థాపించడం ద్వారా భూమి శాస్త్రాలలో ఒక కొత్త పరిశోధన ప్రాంతాన్ని తెరవడంలో తన సహకారాలకు ప్రసిద్ధి చెందారు. 2010లో భారత ప్రభుత్వం ఆయనకు శాస్త్ర సాంకేతిక రంగాలకు చేసిన కృషికి గాను భారతదేశపు నాల్గవ అత్యున్నత పౌర పురస్కారమైన పద్మశ్రీ పురస్కారాన్ని ప్రదానం చేసింది.
జీవిత చరిత్ర
దిమ్రి కెరీర్ 1970లో నేషనల్ జియోఫిజికల్ రీసెర్చ్ ఇనిస్టిట్యూట్ (ఎన్ జిఆర్ ఐ)లో ప్రారంభమైంది, అక్కడ అతను ర్యాంక్‌లు పెరిగి 2001లో డైరెక్టర్ స్థానానికి చేరుకున్నాడు. ఆంధ్ర విశ్వవిద్యాలయం లో గౌరవ ప్రొఫెసర్ గా కూడా పనిచేస్తున్న ఆయన ఇండియన్ ఇన్ స్టిట్యూట్ ఆఫ్ టెక్నాలజీ ఖరగ్ పూర్, హైదరాబాద్ లోని ఉస్మానియా విశ్వవిద్యాలయం లో అనుబంధ ప్రొఫెసర్ పదవిని నిర్వహిస్తున్నారు.
బేగుసరాయ్
బేగుసరాయ్ బీహార్ రాష్ట్రం బేగుసరాయ్ జిల్లా లోని పట్టణం, ఈ జిల్లా ముఖ్యపట్టణం.
విజయ్ ప్రసాద్ దిమ్రి
మూలాలు
వర్గం:జీవిస్తున్న ప్రజలు వర్గం:1948 జననాలు వర్గం:పద్మశ్రీ పురస్కార గ్రహీతలు
బేగుసరాయ్
భౌగోళికం
బేగుసరాయ్ 25.42°N, 86.13°W నిర్దేశాంకాల వద్ద, సముద్ర మట్టం నుండి 41 మీటర్ల ఎత్తున ఉంది.